Papahanaumoku

Papahanaumoku (betyr «Åpen plass som føder øyer») er en skapelsesgudinne innen mytologien på Hawaii. Sammen med ektemannen Wakea (himmelens far) er Papahanaumoku opphavet til alle mennesker på jorden. The Northwestern Hawaiian Islands National Monument Marine ble i 2007 omdøpt til Papahānaumokuākea Marine National Monument, en variant av gudinnens navn. Parken er nå et beskyttet marineområde.

Det finnes mange legender rundt denne gudinnen. Hun blir fremdeles tilbedt av innfødte hawaiere, spesielt av kvinner, som en skapelsesgudinne med evne til å gi liv og å helbrede. Ifølge legenden ble Papahanaumoku født i Halawa Valley, og hun tilbrakte sin tidlige barndom der. Hun reiste mye mellom de forskjellige øyene før hun giftet seg og fikk datteren, Hoʻohokukalani  (som bokstavelig talt betyr, «den som skaper stjernene på himmelen»). 

Hawaii
Jordgudinner
Polynesisk mytologi